open-index/open-wikipedia-markdown huggingface dataset:
அக்ரி

thumb|'''அக்ரி அல்லது சால்செட்டின் உப்பு சாகுபடியாளர்கள்'''
**அக்ரி** (*Agri*) அல்லது **ஆக்ரி** என்பவர்கள் இந்தியாவின் மகாராட்டிராவின் கொங்கண் பிரிவின் மும்பை (பம்பாய்), தானே மாவட்டம், ராய்காட் மாவட்டம் மற்றும் பால்கர் மாவட்டத்தில் காணப்படும் பெரும்பாலும் இந்து சாதியினர் ஆவர். 1931ஆம் ஆண்டில், இந்தியாவில் அக்ரி மக்கள் தொகை சுமார் 416,000 ஆக இருந்தது. இவர்கள் முக்கியமாக மீன்பிடித்தல், உப்பு தயாரித்தல் மற்றும் நெல் விவசாயத்தில் ஈடுபட்டுள்ளனர். இவர்கள் மகாராட்டிர கொங்கணியின் வேளாண் பேச்சுவழக்கைப் பேசுகிறார்கள். தேவநாகரி எழுத்துகளில் எழுதுகிறார்கள். இவர்கள் இந்துக்கள், அனைத்து இந்து தெய்வங்களையும் வணங்குகிறார்கள். ஹோலி, விநாயக சதுர்த்தி, தசரா, தீபாவளி, அனுமன் ஜெயந்தி, தத்த ஜெயந்தி, சிவ ஜெயந்தி மற்றும் பிற இந்து பண்டிகைகளைக் கடைப்பிடிக்கின்றனர்.

## மேற்கோள்கள்

பகுப்பு:இந்தியாவில் சாதிகள்
கூவர்வில் தீவு

**கூவர்வில் தீவு** (*Cuverville Island*) என்பது அண்டார்டிகாவின் கிரகாம் நிலம் கடற்கரைக்கு அப்பால், எர்ரெரா கால்வாயில் அமைந்துள்ள ஒரு இருண்ட, பாறைகள் நிறைந்த தீவு ஆகும். இது ஆர்க்டோவ்சுகி தீபகற்பத்திற்கும், இரோங்கே தீவின் வடக்குப் பகுதிக்கும் இடையில் அமைந்துள்ளது. இந்தத் தீவு 1897-1899 ஆம் ஆண்டுகளில் அட்ரியன் டி கெர்லாச் (Adrien de Gerlache) தலைமையிலான பெல்ஜிய அண்டார்டிக் பயணத்தின் போது கண்டறியப்பட்டது. பிரெஞ்சு கடற்படையின் வைஸ் அட்மிரலான ஜூல்ஸ் டி கூவர்வில் (Jules de Cuverville) என்பவரின் நினைவாக இதற்கு இப்பெயர் சூட்டப்பட்டது.

## இயற்கை வளம், பறவைகள்
இந்தத் தீவு ஒரு முக்கியமான பறவைப் பகுதியாக (Important Bird Area) அங்கீகரிக்கப்பட்டுள்ளது. ஏனெனில், இங்கு சுமார் 6,500 ஜோடி ஜென்டூ பென்குயின்கள் (Gentoo penguins) இனப்பெருக்கம் செய்கின்றன. அண்டார்டிக் தீபகற்பத்திலேயே இந்த வகை பென்குயின்கள் அதிக அளவில் வாழும் இடமாக இது கருதப்படுகிறது. இவை தவிர, தென்மாபெட்ரல்  (Southern giant petrels) பெட்ரல்களும், அண்டார்டிக் சாக்சு (Antarctic shags) போன்ற பறவைகளும் இங்கு கூடு கட்டி வாழ்கின்றன. அண்டார்டிகாவிற்கு பயணம் மேற்கொள்ளும் சுற்றுலாப் பயணிகள் அதிகம் விரும்பும் இடங்களில் இதுவும் ஒன்று. கோடைக் காலங்களில் பனி உருகும் போது, பென்குயின்களைக் காணவும், பனிப்பாறைகளின் அழகை ரசிக்கவும் ஏராளமானோர் இங்கு வருகை தருகின்றனர். மனித நடமாட்டம் இல்லாத இந்தத் தீவு, அண்டார்டிக் ஒப்பந்தத்தின் கீழ் பாதுகாக்கப்படுகிறது.

## மேற்கோள்கள்

பகுப்பு:அந்தாட்டிக்காவின் தீவுகள்
அகிர்வார்

**அகிர்வார்** (*Ahirwar*) அல்லது **அகர்வார்** என்பவர்கள் வட இந்திய சாதியைச் சேர்ந்த தலித் உறுப்பினர்கள். இது சாமரின் பட்டியல் சாதியினரிடையே வகைப்படுத்தப்பட்டுள்ளது. பெரும்பாலும் இவர்கள் உத்தரப் பிரதேசம், மத்தியப் பிரதேசத்தில் அதிக எண்ணிக்கை கொண்ட பட்டியல் சாதிகளைச் சேர்ந்தவர்களாக உள்ளனர்.

உதாரணமாக, இவர்கள் மத்தியப் பிரதேச மாநிலத்தில் உள்ளனர். 2001ஆம் ஆண்டு இந்திய மக்கள் தொகை கணக்கெடுப்பின்படி, இவர்கள் புந்தேல்கண்ட் பகுதியில் பதிவு செய்யப்பட்டுள்ளனர். மேலும் உத்தரப் பிரதேசத்தின் லலித்பூர் மாவட்டத்தில் மிகப்பெரிய சாதிக் குழுவாகவும் உள்ளனர். இவர்களின் மொத்த மக்கள் தொகை 138,167 ஆகும்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (April 2017)">மேற்கோள் தேவை</span>]]* &#x5D;

## குறிப்பிடத்தக்க அகிர்வார்

* நாது ராம் அகிர்வார் - இந்திய அரசியல்வாதி, சமூகத் தலைவர், முன்னாள் கல்வி அமைச்சர் மற்றும் கல்வியாளர்
* தினேஷ் அகிர்வார் - இந்திய அரசியல்வாதி
* நாராயண் தாசு அகிர்வார் - இந்திய அரசியல்வாதி

## மேற்கோள்கள்

பகுப்பு:தலித் சமூகங்கள்
பகுப்பு:இந்தியாவில் சாதிகள்
அகண்டா 2: தாண்டவம்

**அகண்டா 2: தாண்டவம்** (*Akhanda 2: Thaandavam*) என்பது 2025-ஆம் ஆண்டு வெளியான தெலுங்கு அதிரடித் திரைப்படமாகும். இது 2021-ல் பெரும் வெற்றி பெற்ற 'அகண்டா' திரைப்படத்தின் தொடர்ச்சியாகும். இப்படத்தை பிரபல இயக்குனர் போயபதி சீனு இயக்கியுள்ளார். தமன் எஸ் இப்படத்திற்கு இசையமைத்துள்ளார். சுமார் 200 கோடி ரூபாய் பட்ஜெட்டில் உருவான இப்படம், திசம்பர் 12, 2025 அன்று திரையரங்குகளில் வெளியானது.

## நடிகர்கள்
நந்தமுரி பாலகிருஷ்ணா மீண்டும் 'அகண்டா', 'முரளி கிருஷ்ணா' என இரு வேடங்களில் நடித்துள்ளார். இவருடன் சம்யுக்தா மேனன், ஆதி பினிசெட்டி,  'பஜ்ரங்கி பைஜான்' ஹர்ஷாலி மல்ஹோத்ரா ஆகியோர் முக்கிய கதாபாத்திரங்களில் நடித்துள்ளனர். 

## படக்கரு
இந்தியாவின் மீதும், கும்பமேளாவின் மீதும் திணிக்கப்படும் 'பயோ வார்' (Bio-warfare) எனப்படும் உயிரியல் போரை மையமாக வைத்து இக்கதை நகர்கிறது. எதிரி நாடுகளின் சதித்திட்டத்தால் தேசத்திற்கு ஆபத்து ஏற்படும்போது, தர்மத்தை நிலைநாட்ட அகண்டா மீண்டும் வருகிறார். அறிவியலாளர் ஜனனி (ஹர்ஷாலி) கண்டுபிடிக்கும் மருந்தைக் காப்பதும், தீய சக்திகளிடமிருந்து நாட்டை மீட்டெடுப்பதும் இப்படத்தின் முக்கிய கருப்பொருளாகும்.

## மேற்கோள்கள்

பகுப்பு:2025 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
இருபுரோமோகுளோரோ அயோடோமீத்தேன்

**இருபுரோமோகுளோரோ அயோடோமீத்தேன்** (*Dibromochloroiodomethane*) என்பது CBr2ClI என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது இரண்டு புரோமின் அணுக்கள், ஒரு குளோரின் அணு மற்றும் ஒரு அயோடின் அணுவுடன் பிணைக்கப்பட்டுள்ளன. 199.4 செல்சியசு வெப்பநிலையில் இது கொதிக்கிறது. டை புரோமோகுளோரோ அயோடோமீத்தேன் என்ற பெயராலும் அறியப்படுகிறது. 

## மேற்கோள்கள்

பகுப்பு:அயோடோ ஆல்க்கேன்கள்
பகுப்பு:புரோமோ ஆல்க்கேன்கள்
பகுப்பு:குளோரோ ஆல்க்கேன்கள்
பகுப்பு:ஆலோமீத்தேன்கள்
பகுப்பு:புரோமோகுளோரோ ஆல்க்கேன்கள்
அங்கூரி ரசமலாய்

**அங்கூரி ரசமலாய்** (*Angoori rasmalai*) என்பது ஒரு இந்திய இனிப்பு வகையும் ரசமலாயின் வேற்றுவகையும் ஆகும். இது ஒடிசா உணவான கிரா சாகரவைப் போன்றது. இந்த இனிப்பு பாலாடைக்கட்டியிலிருந்து தயாரிக்கப்படுகிறது. பின்னர் இதை *சஷ்னி* என்ற சர்க்கரை பாகில் ஊறவைத்து, திராட்சை அளவிலான பந்துக்களாக உருவாக்க மெல்லிய சர்க்கரையில் உருட்டப்படுகிறது.

அங்கூரி என்ற பெயர், இந்தியில் திராட்சையைக் குறிக்கும் *அங்கூர்* என்பதிலிருந்தும், பஞ்சாபியில் மால்ட் செய்யப்பட்ட பார்லி என்பதிலிருந்தும் பெறப்பட்டது. இப்பெயர் இனிப்பின் வடிவத்தினையும் இனிப்பினையும் குறிக்கிறது.

## மேற்கோள்கள்

பகுப்பு:இந்திய இனிப்பு உணவுகள்
புரோமோகுளோரோயீரயோடோமீத்தேன்

**புரோமோகுளோரோயீரயோடோமீத்தேன்** (*Bromochlorodiiodomethane*) என்பது CBrClI2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது ஒரு புரோமின் அணு, ஒரு குளோரின் அணு மற்றும் இரண்டு  அயோடின் அணுக்களுடன் பிணைக்கப்பட்டுள்ளது. சில ஆதாரங்கள் இந்த சேர்மம் இன்னும் கருதுகோள் நிலையிலேயே இருப்பதாகத் தெரிவிக்கின்றன. 

## மேற்கோள்கள்

பகுப்பு:புரோமோகுளோரோ ஆல்க்கேன்கள்
பகுப்பு:புரோமோ ஆல்க்கேன்கள்
பகுப்பு:குளோரோ ஆல்க்கேன்கள்
பகுப்பு:ஆலோமீத்தேன்கள்
முருக்கேரி

**முருக்கேரி** (*Murukeri*) இந்தியாவின் தமிழ்நாடு மாநிலத்தில் உள்ள விழுப்புரம் மாவட்டத்தில் அமைந்துள்ள ஒரு கிராமமாகும். திண்டிவனம் நகரில் உள்ள ஒரு சிறிய கிராமம் என்றாலும், சுற்றியுள்ள கிராமங்களில் நன்கு அறியப்பட்ட ஒன்றாகும். இந்த கிராம மக்கள் பொதுவாக விவசாயத்தையே தங்கள் வாழ்வாதாரமாகக் கொண்டுள்ளனர்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, முருக்கேரி   கிராமத்தில் மொத்தம் 278 குடும்பங்கள் இருந்தன. இக்கிராமத்தின் மொத்த மக்கள் தொகை 1170 ஆகும். இதில் 579 பேர் ஆண்கள் மற்றும் 591 பேர் பெண்கள் இருந்தனர். 

முருக்கேரி கிராமத்தில் 0-6 வயதுக்குட்பட்ட குழந்தைகளின் மக்கள் தொகை 163 ஆகும். இது கிராமத்தின் மொத்த மக்கள் தொகையில் 13.93% ஆகும். முருக்கேரி கிராமத்தின் சராசரி பாலின விகிதம் 1021 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி முருக்கேரி குழந்தை பாலின விகிதம் 1329 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது முருக்கேரி கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​முருக்கேரி கிராமத்தின் எழுத்தறிவு விகிதம் 83.32% ஆக இருந்தது. முருக்கேரி ஆண்களின் எழுத்தறிவு விகிதம் 89.78% ஆகவும், பெண்களின் எழுத்தறிவு விகிதம் 76.71% ​​ஆகவும் இருந்தது.

முருக்கேரி கிராமத்தில், மக்கள் தொகையில் பட்டியல் சாதியினர் 9.79 சதவீதமாக உள்ளனர். இங்கு பட்டியல் பழங்குடியினர் 0.51 சதவீதம் அளவில் இருந்தனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
கோவில்பட்டி செண்பகவல்லி அம்மன் உடனுறை பூவனநாதசுவாமி கோயில்

கோவில்பட்டி அருள்மிகு செண்பகவல்லி அம்மன் உடனுறை பூவனநாதசுவாமி திருக்கோயில் தமிழ்நாட்டின் தூத்துக்குடி மாவட்டம், கோவில்பட்டி நகரில் அமைந்துள்ள ஒரு பழமையான சிவாலயமாகும். இத்தலத்தில் மூலவராகப் பூவனநாத சுவாமியும், அம்பாளாகச் செண்பகவல்லி அம்மனும் அருள்பாலிக்கின்றனர். தென்மாவட்டத்தில் மதுரை மீனாட்சி அம்மன் கோவிலுக்கு அடுத்தபடியாக, அம்பாளே ஆட்சி செய்யும் தலமாக இது கருதப்படுகிறது.

## பெயர்க்காரணம்
இக்கோயில் செண்பக மன்னனால் கட்டப்பட்டதால், இத்தல இறைவிக்கு **செண்பகவல்லி** என்று பெயர் சூட்டப்பட்டதாக வரலாறு கூறுகிறது.

இத்தல இறைவன் சுயம்பு மூர்த்தியாக அருள்பாலிக்கிறார். முன்னொரு காலத்தில் 'சதுங்கன்', 'பதுமன்' என்ற இரண்டு நாகத் தலைவர்கள், இத்தல இறைவனைப் பூவனப் பூக்களால் அர்ச்சித்து வழிபட்டனர். இதனால் இறைவனுக்குப் **பூவனநாதர்** என்ற திருநாமம் ஏற்பட்டது.

## தல வரலாறு
இக்கோயில் உருவானதற்குப் புராண ரீதியான ஒரு வரலாறும் கூறப்படுகிறது. சிவபெருமானின் திருமணத்தின் போது, அனைவரும் கயிலாயம் சென்றதால் வடபுறம் தாழ்ந்து தென்புறம் உயர்ந்தது. உலகைச் சமன் செய்வதற்காகச் சிவபெருமானின் ஆணைப்படி அகத்தியர் பொதிகை மலைக்குப் பயணித்தார்.

அப்பயணத்தின் போது, வழியில் அவரை எதிர்த்த வாதாபி மற்றும் வில்வன் ஆகிய அரக்கர்களை அகத்தியர் வதம் செய்தார். இதனால் அவருக்குப் பிரம்மஹத்தி தோஷம் ஏற்பட்டது. இத்தோஷம் நீங்க, களாவனத்தில் (தற்போதைய கோவில்பட்டி பகுதி) எழுந்தருளிய பூவனநாதரைப் பூஜித்துத் தோஷம் நீங்கப் பெற்றார் என்பது ஐதீகம். பொன்மலை முனிவர்களின் வேண்டுகோளை ஏற்று அகத்தியர் உருவாக்கிய தீர்த்தமே, இக்கோயிலின் 'அகத்திய தீர்த்தம்' என்று அழைக்கப்படுகிறது.

## கோயில் சிறப்பு மற்றும் அமைப்பு
* இக்கோயிலில் இறைவனும், இறைவியும் கிழக்குத் திசை நோக்கியவாறு தனித்தனி சன்னதிகளில் அருள்பாலிக்கின்றனர்.
* செண்பகவல்லி அம்பாள் 7 அடி உயரத்தில் நின்ற கோலத்தில் காட்சியளிக்கிறார்.
* நின்ற கோலத்தில் இருக்கும் அம்பிகையை, அமர்ந்த கோலத்தில் அலங்காரம் செய்வது இக்கோயிலின் தனிச்சிறப்பாகும்.
* இக்கோயிலில் நடைபெறும் வழிபாடுகள் மற்றும் விழாக்களில் அம்பாளுக்கே முன்னுரிமை அளிக்கப்படுகிறது.

## திருவிழாக்கள்

இக்கோயிலில் ஆண்டுதோறும் பல்வேறு திருவிழாக்கள் சிறப்பாகக் கொண்டாடப்படுகின்றன. அவற்றுள் **பங்குனித் திருவிழா** மிகவும் பிரசித்தி பெற்றது.

* **பங்குனிப் பெருவிழா:** இது 11 நாட்கள் நடைபெறும் திருவிழாவாகும். கொடியேற்றத்துடன் தொடங்கும் இவ்விழாவில், தினமும் காலை மற்றும் மாலையில் சுவாமி அம்பாள் பல்வேறு வாகனங்களில் திருவீதி உலா வருவர்.
* **தேரோட்டம்:** விழாவின் 9-ம் நாள் முக்கிய நிகழ்வான தேரோட்டம் நடைபெறும்.
* **தீர்த்தவாரி:** 10-ம் நாள் தீர்த்தவாரி உற்சவம் நடைபெறும்.
* **தெப்ப உற்சவம்:** 11-ம் நாள் இரவு தெப்பத்திருவிழா நடைபெறும்.

திருக்கல்யாணம், ஆடிப்பூர வளைகாப்பு, நவராத்திரி போன்ற விழாக்களும் இங்குச் சிறப்பாகக் கொண்டாடப்படுகின்றன.

## மேற்கோள்கள்
தமிழக அரசு இந்து சமய அறநிலையத்துறை இணையதளம்

பகுப்பு:தூத்துக்குடி மாவட்டத்திலுள்ள சிவன் கோயில்கள்
வங்காளதேச குழந்தை சுகாதார நிறுவனம்

**வங்காளதேச குழந்தை சுகாதார நிறுவனம்** (*Bangladesh Institute of Child Health*)  என்பது வங்கதேசத்தின் டாக்காவில் அமைந்துள்ள, குழந்தை மருத்துவத்தில் நிபுணத்துவம் பெற்ற ஒரு மருத்துவ மற்றும் ஆராய்ச்சி நிறுவனம் ஆகும்.

## வரலாறு
வங்காளதேச குழந்தை சுகாதார நிறுவனம் 1983 ஆம் ஆண்டில் நிறுவப்பட்டது. இந்நிறுவனம் டாக்கா குழந்தை மருத்துவமனையின் கல்விப் பிரிவாகும். டாக்கா பல்கலைக்கழகத்துடன் நிறுவனம் இணைக்கப்பட்டுள்ளது. மருத்துவர் பட்டம், குழந்தைகள் சுகாதாரத்தில் பட்டயம், மருத்துவர்கள் மற்றும் அறுவை சிகிச்சை நிபுணர்கள் கல்லூரியின் புத்தாய்வு மாணவர், மற்றும் அறுவை சிகிச்சையில் முதுகலைப் பட்டம் போன்ற பல பட்டப்படிப்புகள் இங்கு வழங்கப்படுகின்றன. இந்நிறுவனம் வங்காளதேச மருத்துவர்கள் மற்றும் அறுவை சிகிச்சை நிபுணர்கள் கல்லூரி மற்றும் பங்களபந்து சேக் முச்சிப்பு மருத்துவப் பல்கலைக்கழகத்துடனும் இணைக்கப்பட்டுள்ளது. இலண்டனில் உள்ள யூசிஎல்  கிரேட் ஓர்மண்ட் சிட்ரீட் குழந்தை நல நிறுவனம் மற்றும் இயான்சு ஆப்கின்சு பல்கலைக்கழகத்துடன்  ஆராய்ச்சித் தொடர்புகளைக் கொண்டுள்ளது. 2020 ஆம் ஆண்டில், வங்காளதேச அமைச்சரவை, டாக்கா சிசு மருத்துவமனை மற்றும் வங்காளதேச குழந்தைகள் சுகாதார நிறுவனம் ஆகியவற்றை ஒன்றிணைத்து 'வங்காளதேச சிசு மருத்துவமனை மற்றும் நிறுவன மசோதா' என்ற பெயரில் ஒரு வரைவுச் சட்டத்திற்கு ஒப்புதல் அளித்தது. 

## மேற்கோள்கள்

பகுப்பு:வங்காளதேசம்
பகுப்பு:வங்காளதேசத்தில் உடல்நலம்
பகுப்பு:வங்காளதேசத்தில் கல்வி
புரோமோயிருகுளோரோ அயோடோமீத்தேன்

**புரோமோயிருகுளோரோ அயோடோமீத்தேன்** (*Bromodichloroiodomethane*) என்பது CBrCl2I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது ஒரு புரோமின் அணு, இரண்டு குளோரின் அணுக்கள் மற்றும் ஓர் அயோடின் அணுவுடன் பிணைக்கப்பட்டுள்ளன. 171.4 செல்சியசு வெப்பநிலையில் இது கொதிக்கிறது. டை புரோமோ (டைகுளோரோ) அயோடோமீத்தேன் என்ற பெயராலும் அறியப்படுகிறது.

## மேற்கோள்கள்

பகுப்பு:புரோமோகுளோரோ ஆல்க்கேன்கள்
பகுப்பு:அயோடோ ஆல்க்கேன்கள்
பகுப்பு:புரோமோ ஆல்க்கேன்கள்
பகுப்பு:குளோரோ ஆல்க்கேன்கள்
பகுப்பு:ஆலோமீத்தேன்கள்
மகோபா சட்டமன்றத் தொகுதி

**மகோபா சட்டமன்றத் தொகுதி** *(Mahoba Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மகோபா மாவட்டத்தில் அமைந்துள்ளது. மகோபா, அமீர்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
சிலாங்கூர் மாநிலத் தேர்தல் 2023

**சிலாங்கூர் மாநிலத் தேர்தல் 2023** (மலாய்: *Pilihan Raya Negeri Selangor 2023*; ஆங்கிலம்: *2023 Selangor State Election*) என்பது மலேசியாவின் சிலாங்கூர் மாநிலத்தில் 12 ஆகத்து 2023 அன்று நடைபெற்ற சிலாங்கூர் மாநிலச் சட்டமன்றத்தின் 15-ஆவது தேர்தலைக் குறிப்பிடுவதாகும். 

அக்டோபர் 10, 2022 அன்று மலேசிய மக்களவையுடன் ஒரே நேரத்தில் கலைக்கப்படாத மாநிலங்களில் சிலாங்கூரும் ஒன்றாகும். இது பாக்காத்தான் அரப்பான் கூட்டணியினால் அக்டோபர் 15, 2022 அன்று முடிவு செய்யப்பட்டது.

பாரிசான் நேசனல் (**BN**) - பாக்காத்தான் அரப்பான் (**PH**) கூட்டணிகள், தேர்தல் உடன்படிக்கையின் மூலமாக 56 இடங்களில் 34 இடங்களைக் கைப்பற்றி தேர்தலில் வெற்றி பெற்றன. அதில் பாக்காத்தான் அரப்பான் 32 இடங்களைப் பெற்று தனிப் பெரும்பான்மையைப் பெற்றது; பாரிசான் நேசனல் 2 இடங்களைப் பெற்றது. பெரிக்காத்தான் நேசனல் (**PN**) கூட்டணி மீதமுள்ள 22 இடங்களை வென்று மாநிலச் சட்டமன்றத்தில் முக்கிய எதிர்க்கட்சியாக மாறியது.

## பின்னணி
2018 பொதுத் தேர்தலில், பாக்காத்தான் அரப்பான் கூட்டணி சிலாங்கூர் மாநிலத்தைக் கைப்பற்றியது; மாநிலத்தின்  56 இடங்களில் 51 இடங்களை வென்றது. 2020–2022 மலேசிய அரசியல் நெருக்கடியின் தொடக்கத்தில், நாடளாவிய நிலையில் பல்வேறு மாற்றங்கள் ஏற்பட்ட போதிலும், அந்த நெருக்கடி சிலாங்கூர் மாநில அளவிலான அரசியலைப் பாதிக்கவில்லை. பாக்காத்தான் அரப்பான் சிலாங்கூர் மாநில அரசாங்கத்தை தொடர்ந்து ஆட்சி செய்தது.

ஆகத்து 6, 2020 அன்று, பினாங்கு முதலமைச்சர், சாவ் கொன் யாவ், பாக்காத்தான் அரப்பான் அரசாங்கத்தைக் கொண்ட அனைத்து மாநிலங்களும் (சிலாங்கூர் மாநிலம் உட்பட), விரைவான மலேசியப் பொதுத் தேர்தலுடன் இணைந்து மாநில சட்டமன்றங்களைக் கலைக்காது என்ற தன் நிலைப்பாட்டை மீண்டும் வலியுறுத்தினார். ஏனெனில் அந்த நேரத்தில், பினாங்கு, சிலாங்கூர் மற்றும் நெகிரி செம்பிலான் மாநில அரசாங்கங்கள் நிலையான பெரும்பான்மையைக் கொண்டிருந்தன. இந்தக் கட்டத்தில், 2021 மற்றும் 2022-ஆம் ஆண்டுகளில் மாநில அரசாங்க்ங்களின் கலைப்பு இருக்காது என்பதை பாக்காத்தான் அரப்பான் தலைமையகம் மேலும் வலியுறுத்தியது.

## தொகுதிகள்
சிலாங்கூர் மாநில சட்டமன்றத்தின் 56 தொகுதிகளும் தேர்தலின் போது போட்டியிட்டன.

## கலைப்புக்கு முந்தைய சட்டமன்ற அமைவு
 

* **BN** - பாரிசான்; **PN** - பெரிக்காத்தான்; **PH** - பாக்காத்தான்; **UMNO** - அம்னோ; **MCA** - மசீச; **PAS** - பாஸ்; **DAP** - ஜசெக; **PKR** - பிகேஆர்; **AMANAH** - அமாணா; **WARISAN** - வாரிசான்; **PBM** - பங்சா; **BERSATU** - பெர்சத்து; **PEJUANG** - பெஜுவாங்

## மாநிலத் தேர்தல் முடிவுகள்

## மேலும் காண்க
* மலேசியப் பொதுத் தேர்தல், 2022
* கெடா மாநிலத் தேர்தல் 2023
* கிளாந்தான் மாநிலத் தேர்தல் 2023
* திராங்கானு மாநிலத் தேர்தல் 2023
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## மேற்கோள்கள்

## குறிப்புகள்

## வெளி இணைப்புகள்

பகுப்பு:மலேசியாவில் தேர்தல்கள்
பகுப்பு:2022 தேர்தல்கள்
இரட்டை ஒலி

**இரட்டை ஒலி (ஸ்டீரியோ ஒலி / Stereo Sound)** என்பது, ஒலி இரண்டு தனித்தனி வழிகளில் கேட்கப்படும் முறையாகும். ஒரு வழி இடது பக்கம். மற்றொரு வழி வலது பக்கம். இந்த இரண்டு வழிகளிலும் ஒலி சற்றே வேறுபட்டதாக அனுப்பப்படும்.

இந்த முறையால், ஒலி ஒரு இடத்தில் இருந்து வருகிறது என்ற உணர்வு உருவாகும். உதாரணமாக, ஒரு பாடலில் ஒரு இசைக்கருவி இடது பக்கத்தில் இருந்து கேட்கலாம். மற்றொரு இசைக்கருவி வலது பக்கத்தில் இருந்து கேட்கலாம். பாடகர் நடுவில் பாடுவது போல தோன்றும்.  இரட்டை ஒலி, மனிதர்கள் இயற்கையில் கேட்கும் முறையைப் போல அமைந்தது. மனிதர்களுக்கு இரண்டு காதுகள் உள்ளதால், ஒலி எங்கிருந்து வருகிறது என்பதை அறிய முடிகிறது. அதே உணர்வை இரட்டை ஒலி உருவாக்குகிறது.

திரைப்படங்களில் இரட்டை (ஸ்டீரியோ) ஒலி வந்தபின், பார்வையாளர்களின் அனுபவம் மிகவும் மாறியது. காட்சியில் நடக்கும் செயல்கள், நடப்பு, மழை, கூட்டத்தின் சத்தம் போன்றவை உண்மைக்கு மிக அருகில் கேட்கத் தொடங்கின. இதனால், திரைப்படம் பார்ப்பது இன்னும் உயிர்ப்பாக ஆனது.

தமிழ் திரைப்படங்களில், முதன்முறையாக இரட்டை ஒலி பயன்படுத்தப்பட்ட திரைப்படமாக குறிப்பிடப்படுவது ரஜினிகாந்த் நடித்த “ப்ரியா” ஆகும். இந்தத் திரைப்படம் 1978'களின் தொடக்கத்தில் வெளியானது. இந்த படத்தின் ஒலி அமைப்பு, அந்த காலத்தில் தமிழ் சினிமாவுக்கு ஒரு புதிய அனுபவத்தை கொடுத்தது.

இன்றைக்கு, இரட்டை ஒலி என்பது இசை, திரைப்படம், தொலைக்காட்சி, கைபேசி போன்ற அனைத்திலும் அடிப்படை அம்சமாக உள்ளது. ஹெட்போன், இயர்போன், இரண்டு ஒலிப்பெருக்கிகள் போன்றவற்றில் இந்த ஒலி முறை மிகச் சிறப்பாக செயல்படுகிறது. இதனால், கேட்பவர்களுக்கு தெளிவாகவும், ஆழமாகவும் ஒலி அனுபவம் கிடைக்கிறது.

## மேற்கோள்கள்


பகுப்பு:ஒலியியல்
பகுப்பு:இசைக்கருவிகள்
பகுப்பு:ஒலி தொழில்நுட்பம்
சுருள்வு நரம்பியல் வலைப்பின்னல்

**சுருள்வு நரம்பியல் வலைப்பின்னல்** (**Convolutional Neural Network - CNN**) என்பது ஒரு வகை முன்னோக்கிச் செல்லும் செயற்கை நரம்பியல் வலைப்பின்னல் ஆகும். இது தரவுகளில் உள்ள நுணுக்கமான வடிவங்களை அடையாளம் காண 'வடிகட்டி' (Filter) அல்லது கருவம் (Kernel) எனப்படும் கணிதச் செயல்பாடுகளைப் பயன்படுத்தி, தானாகவே தரவுக் கூறுகளைப் (Features) பிரித்தெடுத்துக் கற்றுக்கொள்கிறது. இந்த வகை ஆழ்நிலைக் கற்றல் (Deep Learning) கட்டமைப்பானது உரை, படங்கள், காணொலிகள், ஒலி உள்ளிட்ட பல்வேறு வகையான தரவுகளைப் பகுப்பாய்வு செய்யவும், அவற்றிலிருந்து துல்லியமான கணிப்புகளைச் செய்யவும் பெருமளவில் பயன்படுத்தப்படுகிறது.

ஆழ்நிலைக் கற்றல் அடிப்படையிலான கணினிப் பார்வை (Computer Vision), படச் செயலாக்கத்தில் (Image Processing), CNN-கள் ஒரு தரப்படுத்தப்பட்ட முதன்மை அணுகுமுறையாகக் கருதப்படுகின்றன. இருப்பினும், சமீப காலங்களில் சிக்கலான சில தரவுச் செயலாக்கப் பணிகளில், இவை உருமாற்றி (Transformer) போன்ற புதிய ஆழ்நிலைக் கற்றல் கட்டமைப்புகளால் மாற்றீடு செய்யப்பட்டு வருகின்றன.

## மேற்கோள்கள்

பகுப்பு:தொழினுட்பம்
பகுப்பு:கணினியியல்
சுழிய-முயற்சிக் கற்றல்

**சுழிய-முயற்சிக் கற்றல்** (**ZSL** - Zero-shot Learning) என்பது ஆழ்நிலைக் கற்றலில் உள்ள ஒரு வகைப்பாட்டுச் சிக்கலாகும். இதில் ஒரு கணினி மாதிரி, பயிற்சியின் போது (Training) தான் பார்த்திராத புதிய வகைப்பாடுகளை (Classes), சோதனை நேரத்தில் (Test time) எதிர்கொள்ளும் போது அவற்றைச் சரியாக அடையாளம் காண வேண்டும். ஒரு பொருளைப் பற்றி ஒரேயொரு முறை மட்டும் பார்த்துத் தெரிந்துகொள்ளும் 'ஒற்றை-முயற்சிக் கற்றல்' (One-shot Learning) என்ற கருத்தாக்கத்தின் அடுத்த கட்டமாக இப்பெயர் உருவானது.

## செயல்முறை
சுழிய-முயற்சி முறைகள் பொதுவாக ஏற்கனவே நன்கு அறிந்த வகைப்பாடுகளையும், இதுவரை பார்த்திராத புதிய வகைப்பாடுகளையும் ஒரு 'துணைத் தகவல்' (Auxiliary Information) அல்லது 'பொருள்சார் வெளி' (Semantic Space) வாயிலாக இணைப்பதன் மூலம் செயல்படுகின்றன. இந்தத் துணைத் தகவல், ஒரு பொருளின் தனித்துவமான பண்புகளை (Attributes) விளக்கும் தரவுகளைக் கொண்டிருக்கும்.
எடுத்துக்காட்டாக, விலங்குகளின் படங்களை வகைப்படுத்தும் ஒரு மென்பொருளுக்குக் குதிரைகளை அடையாளம் காணப் பயிற்சி அளிக்கப்பட்டிருப்பதாகக் கொள்வோம். அதற்கு வரியால் (Zebra) பற்றிய படங்கள் பயிற்சியில் வழங்கப்படவில்லை. இருப்பினும், "வரியால்கள் என்பவை வரிகளைக் கொண்ட குதிரை போன்ற விலங்குகள்" என்ற உரை விளக்கத்தைத் (Text Description) துணைத் தகவலாகக் கொடுத்தால், அந்தச் செயற்கை நுண்ணறிவு மாதிரியால் வரியாலை எவ்வித முன் பயிற்சியும் இன்றி (சுழிய-முயற்சியில்) முதன்முறை பார்க்கும் போதே அடையாளம் காண முடியும்.
இந்த நுட்பம் கணினிப் பார்வை, இயற்கை மொழிச் செயலாக்கம் (NLP), இயந்திரப் புலனுணர்வு ஆகிய துறைகளில் விரிவாக ஆய்வு செய்யப்படுகிறது.

## மேற்கோள்கள்

பகுப்பு:தொழினுட்பம்
பகுப்பு:கணினியியல்
தூண்டல் பொறியியல்

**தூண்டல் பொறியியல்** (**Prompt Engineering**) என்பது ஓர் ஆக்கமுறைச் செயற்கை நுண்ணறிவு (Generative AI) மாதிரியிடமிருந்து மிகவும் துல்லியமான, பொருத்தமான முடிவுகளைப் பெறுவதற்காக, அதற்கு வழங்கப்படும் உள்ளீடுகளை (Inputs) அல்லது அறிவுறுத்தல்களை வடிவமைத்துச் சீரமைக்கும் செயல்முறையாகும். இது வினாக்களைத் தகுந்த முறையில் வடிவமைத்தல், தேவையான பின்னணித் தரவுகளை (Context) இணைத்தல், சொற்களைச் செம்மைப்படுத்துதல் ஆகியவற்றின் மூலம் ஒரு மாதிரியை ஒரு குறிப்பிட்ட இலக்கை நோக்கி வழிநடத்துகிறது.
ஒரு 'தூண்டல்' (Prompt) என்பது ஒரு செயற்கை நுண்ணறிவு செய்ய வேண்டிய பணியை விளக்கும் இயல்பு மொழி (Natural Language) உரையாகும். ஒரு உரையிலிருந்து உரைக்கு (Text-to-Text) மாற்றும் மொழி மாதிரிக்கு வழங்கப்படும் தூண்டலானது ஒரு எளிய வினாவாகவோ, நேரடிக் கட்டளையாகவோ அல்லது உரையாடல் வரலாறு, விரிவான பின்னணித் தகவல்களை உள்ளடக்கிய அறிக்கையாகவோ இருக்கலாம்.

## தூண்டல் பொறியியலின் கூறுகள்
தூண்டல் பொறியியல் என்பது வெறும் வினாக்களை எழுப்புவது மட்டுமல்லாமல், பின்வரும் நுட்பங்களை உள்ளடக்கியது:
பின்னணித் தகவல்கள் (Context): துல்லியமான பதிலைப் பெறத் தேவையான கூடுதல் தரவுகளையும் சூழலையும் வழங்குதல்.
பாத்திரமேற்பு (Role Prompting): செயற்கை நுண்ணறிவை ஒரு குறிப்பிட்ட நிபுணரைப் போல (எ.கா: ஒரு தமிழ்ப் பேராசிரியர், தரவு அறிவியலாளர் அல்லது மென்பொருள் வல்லுநர்) கருதிப் பதிலளிக்கச் செய்தல்.
நடையும் மொழியும் (Style and Tone): பதிலின் நடையைக் குறிப்பிடுதல் (எ.கா: முறையானது, சுருக்கமானது அல்லது கவிதை நடை), குறிப்பிட்ட இலக்கண விதிகளைப் பின்பற்றுமாறு அறிவுறுத்துதல்.
வெளியீட்டு வடிவம் (Output Format): பதில் எந்த வடிவில் இருக்க வேண்டும் (எ.கா: அட்டவணை, குறியீடு (Code) அல்லது புல்லட் புள்ளிகள்) என்பதைத் தீர்மானித்தல்.

## படம், ஒலி உருவாக்கத்தில் தூண்டல்கள்
உரையிலிருந்து படம் (Text-to-Image) அல்லது உரையிலிருந்து ஒலி (Text-to-Audio) உருவாக்கும் மாதிரிகளில், ஒரு தூண்டலானது நாம் எதிர்பார்க்கும் இறுதி முடிவின் விரிவான விளக்கமாக அமைகிறது.
எடுத்துக்காட்டு (படம்): "குதிரை சவாரி செய்யும் விண்வெளி வீரரின் உயர்தர நிழற்படம், பின்னணியில் செவ்வாய் கோள், மென்மையான வெளிச்சம்."
எடுத்துக்காட்டு (ஒலி): "அமைதியான சூழலை உருவாக்கும் 60 BPM கொண்ட லோ-ஃபை (Lo-fi) இசை, மழைச் சத்தத்துடன்."
இதில் எதிர்மறைத் தூண்டல்கள் (Negative Prompts) மூலம் தேவையற்ற கூறுகளைத் தவிர்க்கவும், குறிப்பிட்ட சொற்களுக்கு முக்கியத்துவம் (Weightage) அளிப்பதன் மூலம் அழகியல், நுணுக்கங்களை மாற்றியமைக்கவும் முடியும்.

## மேற்கோள்கள்

பகுப்பு:தொழினுட்பம்
பகுப்பு:கணினியியல்
பகுப்பு:செயற்கை நுண்ணறிவு
சில-முயற்சிக் கற்றல்

**சில-முயற்சிக் கற்றல்** (**FSL** - Few-shot Learning) என்பது ஆழ்நிலைக் கற்றலில் உள்ள ஒரு வகைப்பாட்டுச் சிக்கலாகும். இதில் ஒரு கணினி மாதிரி, மிகக்குறைந்த எண்ணிக்கையிலான தரவுகளை அல்லது மாதிரிகளை (Samples) மட்டுமே கொண்டு புதிய வகைப்பாடுகளைச் (Classes) சரியாக அடையாளம் காண முயல்கிறது. பொதுவாக ஆழ்நிலைக் கற்றல் மாதிரிகள் ஒரு பொருளைப் புரிந்துகொள்ள ஆயிரக்கணக்கான தரவுகளைக் கோரும் நிலையில், இந்த நுட்பம் மனிதர்களைப் போலவே மிகக்குறைந்த அனுபவத்திலிருந்து கற்கும் நோக்கில் உருவாக்கப்பட்டது.

## செயல்முறை
வழக்கமான இயந்திரக் கற்றல் முறையில் ஒரு புதிய பொருளை அடையாளம் காணப் பல நூறு அல்லது ஆயிரக்கணக்கான படங்கள் தேவைப்படும். ஆனால் சில-முயற்சிக் கற்றலில், ஒரு புதிய வகைப்பாட்டிற்கு வெறும் 1 முதல் 5 மாதிரிகள் (இது பெரும்பாலும் K-shot என அழைக்கப்படும்) மட்டுமே வழங்கப்படுகின்றன. இது பெரும்பாலும் 'மீக்கற்றல்' (Meta-learning) அல்லது 'கற்கக் கற்றல்' (Learning to learn) என்ற தத்துவத்தின் அடிப்படையில் செயல்படுகிறது. அதாவது, ஒரு புதிய பணியை எப்படி விரைவாகக் கற்றுக்கொள்வது என்பதை முந்தைய அனுபவங்களிலிருந்து மாதிரி அறிந்து கொள்கிறது.

### முக்கியப் பயன்பாடுகள்
இயற்கை மொழிச் செயலாக்கம் (NLP): ஒரு புதிய மொழியின் மிகச்சில தொடர்களை மட்டும் கொண்டு அதன் இலக்கண அமைப்பைப் புரிந்துகொள்ளுதல் அல்லது உணர்வுப் பகுப்பாய்வு (Sentiment Analysis) செய்தல்.
கணினிப் பார்வை (Computer Vision): அரிதான மருத்துவப் பரிசோதனைப் படங்கள் (Medical Imaging) அல்லது மிகக்குறைவாகக் கிடைக்கும் தொல்பொருட்களின் படங்களை வகைப்படுத்துதல்.
இயந்திரப் புலனுணர்வு (Machine Perception): புதிய ஒலிகளை அல்லது குரல்களை மிகக்குறைந்த மாதிரிகளைக் கொண்டு பிரித்தறிதல்.
சுழிய-முயற்சிக் கற்றலில் (Zero-shot learning) எவ்வித காட்சி மாதிரிகளும் வழங்கப்படாத நிலையில், சில-முயற்சிக் கற்றலில் மிகச் சிறிய அளவிலான தரவுகள் பயிற்சியின் போது பயன்படுத்தப்படுகின்றன என்பது இதன் சிறப்பம்சமாகும்.

## மேற்கோள்கள்

பகுப்பு:இயந்திரக் கற்றல்
பகுப்பு:கணினியியல்
பகுப்பு:தொழினுட்பம்
பகுப்பு:செயற்கை நுண்ணறிவு
பெட்டிட்-இல்

**பெட்டிட்-இல்** (*Petite-Île* ,literally *Little Isle*) என்பது பிரான்சின் கடல் கடந்த பிரதேசமான ரீயூனியன் தீவில் உள்ள ஒரு கம்யூன் ஆகும். இந்த கம்யூனின் கிழக்கில் செயிண்ட்-ஜோசப், மேற்கில் செயிண்ட்-பியர் ஆகிய கம்யூன்கள் எல்லைகளாக உள்ளன. இந்த கம்யூனுக்கு இதன் கடற்கரைக்கு அப்பால் மனிதர்கள் வசிக்காத ஒரு சிறிய தீவின் பெயரே சூட்டப்பட்டுள்ளது; ரீயூனியனுக்கு அருகில் தாவரங்கள் நிறைந்த ஒரே தீவு அதுதான். இந்த கம்யூன் 1935 ஆம் ஆண்டில் நிறுவப்பட்டது.

## புவியியல்

### காலநிலை
பெட்டிட்-இல் வெப்பமண்டல பருவமழை காலநிலையைக் கொண்டுள்ளது ( கோப்பென் காலநிலை வகைப்பாடு *Am* ). பெட்டிட்-இலில் சராசரி ஆண்டு வெப்பநிலை 24.3 °C (75.7 °F) ஆகும். சராசரி ஆண்டு மழையளவு 1,458.6 மிமீ (57.43 அங்குலம்) ஆகும். இதில் பிப்ரவரி மாதம் அதிக மழை பெறும் மாதமாக உள்ளது. சராசரியாக ஜனவரி மாதத்தில் வெப்பநிலை மிக அதிகமாக, சுமார் 27.4 °C (81.3 °F) ஆகவும், ஜூலை மாதத்தில் மிகக் குறைவாக, சுமார் 21.0 °C (69.8 °F) ஆகவும் இருக்கும். பெட்டிட்-இலில் இதுவரை பதிவு செய்யப்பட்ட மிக உயர்ந்த வெப்பநிலை 2009 ஜனவரி 21  அன்று 36.6 °C (97.9 °F) ஆக இருந்தது; இதுவரை பதிவு செய்யப்பட்ட மிகக் குறைந்த வெப்பநிலை 2001 ஆகஸ்டு 2  அன்று −5.9 °C (21.4 °F) ஆக இருந்தது.

## மக்கள் தொகை

## பொருளாதாரம்
கம்யூனின் முக்கிய பொருளாதாரம் வேளாண்மையை அடிப்படையாகக் கொண்டது. இங்கு கரும்பு தோட்டங்கள், அத்துடன் பழங்கள் மற்றும் காய்கறிப் பயிர் சாகுபடியும் நடைபெறுகிறது.

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
புரோமோயிருபுளோரோ அயோடோமீத்தேன்

**புரோமோயிருபுளோரோ அயோடோமீத்தேன்** (*Bromodifluoroiodomethane*) என்பது CBrF2I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது இரண்டு புளோரின் அணுக்கள், ஒரு புரோமின் அணு மற்றும் ஓர் அயோடின் அணு ஆகியவை பிணைக்கப்பட்டுள்ளன. 60.9 பாகை செல்சியசு வெப்பநிலையில் இது கொதிக்கிறது. புரோமோடைபுளோரோ அயோடோமீத்தேன் என்ற பெயராலும் அறியப்படுகிறது. 

## தயாரிப்பு
புரோமோயிருபுளோரோ அயோடோமீத்தேன் சேர்மத்தை, நிக்கல் முன்னிலையில் முப்புளோரோமெத்தில்முப்புளோரோ ஆக்சிரானை அயோடின் மோனோபுரோமைடுடன் (IBr) சேர்த்து வினைபுரியச் செய்வதன் மூலம் 13% விளைச்சலில் பெறலாம். இது நைட்ரிக் ஆக்சைடுடன் வினைபுரிந்து அடர் நீல நிற நைட்ரோசோபுரோமோமுப்புளோரோமீத்தேனை உருவாக்குகிறது.

அயோடின் புரோமைடு (IBr) முன்னிலையில் இருபுளோரோகார்பீன் உருவாகும்போது, ​​புரோமோயிருபுளோரோ அயோடோமீத்தேன் ஒரு துணை விளைபொருளாக உருவாகிறது.

## மேற்கோள்கள்

பகுப்பு:புரோமோபுளோரோ ஆல்க்கேன்கள்
பகுப்பு:புரோமோ ஆல்க்கேன்கள்
பகுப்பு:குளோரோ ஆல்க்கேன்கள்
பகுப்பு:ஆலோமீத்தேன்கள்
கந்தலா சட்டமன்றத் தொகுதி

**கந்தலா சட்டமன்றத் தொகுதி** (*Kandhla Assembly constituency*) என்பது இந்தியாவில் உத்தரப் பிரதேச சட்டப்பேரவையின் செயல்பாட்டிலிருந்த 403 தொகுதிகளில் ஒன்றாகும். இது முசாபர்நகர் மாவட்டத்தில் உள்ள சட்டமன்றத் தொகுதிகளுள் ஒன்றாகும். கைரானா மக்களவைத் தொகுதியில் உள்ள ஐந்து சட்டமன்றத் தொகுதிகளில் ஒன்றாகும்.

நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை, 2008இன் விளைவாக 2008ஆம் ஆண்டில் கந்த்லா சட்டமன்றத் தொகுதி நீக்கப்பட்டது.

## சட்டப்பேரவை உறுப்பினர்கள்

## தேர்தல் முடிவுகள்

### 1977

 
 

 

### 1969

 

 

## மேலும் காண்க

* உத்தரப் பிரதேச அரசு
* உத்தரப்பிரதேசம்
* உத்தரப்பிரதேச சட்டப்பேரவை

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
டெராபிட் ஈதர்நெட்

thumb|டெராபிட் ஈதர்நெட் ஒளியிழை
**டெராபிட் [[ஈதர்நெட்]] (Terabit Ethernet)** என்பது மிக உயர்ந்த தரவுப் பரிமாற்ற வேகத்தைக் கொண்ட கணினி வலையமைப்புத் தொழில்நுட்பமாகும். இது ஒரு வினாடியில் டெராபிட் அளவிலான தகவல்களை அனுப்பவும் பெறவும் உருவாக்கப்பட்டதாகும். டெராபிட் என்றால் மிகப்பெரிய அளவிலான தரவு அலகு (1,000 கிகாபைட்டுக்கள்) ஆகும். இந்தத் தொழில்நுட்பம் பெரும்பாலும் தரவு மையங்கள் தொலைத்தொடர்பு நிறுவனங்கள், அறிவியல் ஆய்வு நிலையங்கள் போன்ற இடங்களில் பயன்படுத்தப்படுவதற்காக உருவாக்கப்பட்டுள்ளது.

ஈதர்நெட் தொழில்நுட்பம் காலப்போக்கில் பல முன்னேற்றங்களைக் கண்டுள்ளது. தொடக்கத்தில் குறைந்த வேகத்தில் தகவல் பரிமாற்றம் செய்த இவ்வமைப்பு பின்னர் அதிக வேகங்களை அடைந்தது. அதனுடைய அடுத்த கட்ட வளர்ச்சியாக டெராபிட் ஈதர்நெட் கருதப்படுகிறது. இது பல ஒளியிழை இணைப்புகளை ஒருங்கிணைத்து ஒரே நேரத்தில் மிக அதிக அளவிலான தரவுகளைப் பரிமாற்றம் செய்யும் முறையை அடிப்படையாகக் கொண்டது.

டெராபிட் ஈதர்நெட் உருவாக்கத்தின் முக்கிய நோக்கம் எதிர்காலத் தரவுத் தேவைகளைப் பூர்த்தி செய்வதாகும். இணையப் பயன்பாடு காணொளி ஒளிபரப்பு, மேகக் கணிமை, செயற்கை நுண்ணறிவு போன்ற துறைகள் தொடர்ந்து வளர்ந்து வருவதால் அதிக வேக வலையமைப்புகள் தேவைப்படுகிறது. இந்தத் தொழில்நுட்பம் தரவுப் பரிமாற்ற தாமதத்தைக் குறைத்து நம்பகத்தன்மையை அதிகரிக்க உதவுகிறது.

இவ்வமைப்பு உலகளாவிய தரநிலைகளை உருவாக்கும் அமைப்புகளின் வழியில் ஆராய்ச்சி மற்றும் சோதனை நிலைகளில் தொடர்ந்து மேம்படுத்தப்பட்டு வருகிறது. எதிர்காலத்தில் இது பொதுவான வணிகப் பயன்பாடுகளிலும் பரவலாகப் பயன்படுத்தப்படும் என எதிர்பார்க்கப்படுகிறது. இவ்வாறு டெராபிட் ஈதர்நெட் கணினி வலையமைப்பு வளர்ச்சியில் ஒரு முக்கியமான கட்டமாகக் கருதப்படுகிறது.

## பிராட்காம், என்விடியா, மார்வெல்
தகவல் தொழில்நுட்ப உலகில் தரவுகளை மின்னல் வேகத்தில் பரிமாற்றம் செய்ய இந்த அதிவேக இணையக் கட்டமைப்பு மிக அவசியமாகிறது. இத்துறையில் கணினிச் சில்லுகளை உருவாக்குவதில் பிராட்காம், என்விடியா மற்றும் மார்வெல் ஆகிய நிறுவனங்கள் முன்னிலை வகிக்கின்றன. இவை ஒரு நொடிக்கு ஒரு டிரில்லியன் பிட்களுக்கும் மேலான தரவுகளைக் கையாளும் திறன் கொண்ட நுண்செயலிகளை வடிவமைக்கின்றன. இத்தகைய செயலிகளை அடிப்படையாகக் கொண்டு, தரவு மையங்களுக்குத் தேவையான பெரிய அளவிலான பிணையத் தொடர்பு சாதனங்கள் மற்றும் திசைவிகளைச் சிஸ்கோ, அரிஸ்டா மற்றும் ஜூனிபர் போன்ற நிறுவனங்கள் தயாரித்து வழங்குகின்றன.

அதிவேகத் தரவுப் பரிமாற்றத்திற்கு மின்சார சிக்னல்களை விட ஒளி அலைகளே அதிகம் பயன்படுத்தப்படுகின்றன. இதற்காக இன்டெல் போன்ற நிறுவனங்கள் சிலிகான் ஒளி மின்னணுவியல் தொழில்நுட்பத்தைப் பயன்படுத்தி, ஒளியின் மூலம் தகவல்களை அனுப்பும் கடத்திக் கருவிகளை உருவாக்குகின்றன. மேலும், இவ்வளவு வேகத்தில் தகவல்கள் பரிமாறப்படும்போது அதில் பிழைகள் ஏற்படுகிறதா என்பதைச் சோதித்துப் பார்க்கக் கீசைட் மற்றும் ஸ்பைரண்ட் போன்ற நிறுவனங்கள் பிரத்யேகமான அளவீட்டுப் பொறிகளை வழங்குகின்றன. இந்த நிறுவனங்களின் கூட்டு முயற்சியால் தான் செயற்கை நுண்ணறிவு மற்றும் மேகக்கணிமை போன்ற நவீனத் தொழில்நுட்பங்கள் தங்குதடையின்றிச் செயல்பட முடிகிறது.

## மேற்கோள்கள்

பகுப்பு:கணினிப் பிணையமாக்கம்
மனிதப் பின்னூட்ட வழி வலுவூட்டல் கற்றல்

**மனிதப் பின்னூட்ட வழி வலுவூட்டல் கற்றல்** (**RLHF** - Reinforcement Learning from Human Feedback) என்பது ஒரு செயற்கை நுண்ணறிவு முகவரை (AI Agent) மனித விருப்பங்களுக்கு ஏற்ப முறைப்படுத்துவதற்குப் (Alignment) பயன்படும் ஒரு மேம்பட்ட நுட்பமாகும். இது மனிதர்களின் முன்னுரிமைகளைப் பிரதிபலிக்கும் வகையில் ஒரு 'ஊக்க மாதிரி' (Reward Model) அல்லது **'பரிசு மாதிரி'**யை உருவாக்குகிறது. பின்னர், அந்த மாதிரியைப் பயன்படுத்தி மற்ற இயந்திரக் கற்றல் மாதிரிகளுக்கு வலுவூட்டல் கற்றல் (Reinforcement Learning) வழியாகப் பயிற்சி அளிக்கப்படுகிறது.

## செயல்முறை
வழக்கமான வலுவூட்டல் கற்றலில் (Classical Reinforcement Learning), ஒரு முகவர் தனது செயல்பாடுகளை நெறிப்படுத்தும் 'கொள்கை' (Policy) என்ற வழிமுறையைக் கற்க முயல்கிறது. ஒரு குறிப்பிட்ட பணியைச் செய்யும்போது அதற்குப் பரிசாகக் கிடைக்கும் 'ஊக்கச் சமிக்கைகளை' (Reward Signals) அதிகப்படுத்துவதன் மூலம் இந்தச் செயல்பாடு மேம்படுத்தப்படுகிறது. இருப்பினும், மனிதர்களின் நுணுக்கமான விருப்பங்களைத் துல்லியமாகப் பிரதிபலிக்கும் ஒரு கணித ரீதியான ஊக்கச் செயல்பாட்டை (Reward Function) நேரடியாக உருவாக்குவது கடினமானது.

எனவே, RLHF முறையில் ஒரு 'ஊக்க மாதிரி' நேரடியாக மனிதப் பின்னூட்டங்களிலிருந்து பயிற்றுவிக்கப்படுகிறது. இதன் நிலைகள் வருமாறு:

***தரவுச் சேகரிப்பு**: மனித மதிப்பீட்டாளர்கள், கணினி வழங்கும் பல்வேறு பதில்களை அவற்றின் தரம் மற்றும் துல்லியம் அடிப்படையில் வரிசைப்படுத்தி (Rank) தரவுகளை வழங்குகின்றனர்.

***ஊக்க மாதிரிப் பயிற்சி (Reward Model Training)**: இந்த வரிசைப்படுத்தப்பட்ட தரவுகளைக் கொண்டு, ஒரு குறிப்பிட்ட பதிலுக்கு மனிதர்கள் எவ்வளவு மதிப்பீடு அளிப்பார்கள் என்பதைக் கணிக்கும் வகையில் ஒரு மாதிரிக்கு மேற்பார்வைக் கற்றல் (Supervised Learning) முறையில் பயிற்சி அளிக்கப்படுகிறது.

***கொள்கை உகப்பாக்கம் (Policy Optimization)**: இந்த ஊக்க மாதிரி வழங்கும் சமிக்கைகளைப் பயன்படுத்தி, 'அண்மை கொள்கை உகப்பாக்கம்' (PPO - Proximal Policy Optimization) போன்ற வழிமுறைகள் மூலம் கணினி மாதிரியின் செயல் திறன் மேம்படுத்தப்படுகிறது.

## மேற்கோள்கள்

பகுப்பு:தொழினுட்பம்
பகுப்பு:கணினியியல்
புரோமோபுளோரோ ஈரயோடோமீத்தேன்

**புரோமோபுளோரோ ஈரயோடோமீத்தேன்** (*Bromofluorodiiodomethane*) என்பது CBrFI2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது ஒரு புளோரின் அணு, ஒரு புரோமின் அணு மற்றும் இரண்டு  அயோடின் அணுக்கள் ஆகியவை பிணைக்கப்பட்டுள்ளன. 176.6 பாகை செல்சியசு வெப்பநிலையில் இது கொதிக்கிறது. புரோபுளோரோ டை அயோடோமீத்தேன் என்ற பெயராலும் அறியப்படுகிறது. 

## தயாரிப்பு
டெட்ரா ஐதரோபியூரானில் உள்ள முப்புரோமோபுளோரோமீத்தேன் (CBr3F) மற்றும் இருமெத்தில்பார்மமைடில் உள்ள அயோடின் ஆகியவற்றை வினைபுரியச் செய்யும்போது, இருபுரோமோ-புளோரோமெத்தில்)முப்பீனைல்பாசுபோனியம் புரோமைடு​​ உருவாகும்போது புரோமோபுளூரோ ஈரயோடோமீத்தேன் ஒரு துணை விளைபொருளாகப் பெறப்படுகிறது. 

## மேற்கோள்கள்

பகுப்பு:புரோமோபுளோரோ ஆல்க்கேன்கள்
பகுப்பு:ஆலோமீத்தேன்கள்
பகுப்பு:புரோமோ ஆல்க்கேன்கள்
பகுப்பு:குளோரோ ஆல்க்கேன்கள்
பிராசினோடெர்மா

**பிராசினோடெர்மா** (*Prasinoderma*)என்பது *பிராசினோடெர்மோஃபைட்டா* தொகுதியில் உள்ள ஒரு பச்சை பாசி பேரினம் ஆகும்.
இந்த இனத்தில் உள்ள இரண்டு சிற்றினங்களும் ஒற்றைச்செல் உயிரினங்கள் ஆகும், ஆனால் *பி. கொலோனியேல்* (*P. coloniale*) தளர்வான, ஒட்டும் தன்மையுள்ள கூட்டமைப்புகளை உருவாக்குகிறது.

## வகைப்பாட்டியல்
இப்பேரினம் இரண்டு இனங்களைக் கொண்டுள்ளது.
* *Prasinoderma coloniale* Hasegawa & Chihara 1996
* *Prasinoderma singularis* Jouenne 2011

## மேற்கோள்கள்

பகுப்பு:பாசிகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
இருபுரோமோபுளோரோ அயோடோமீத்தேன்

**இருபுரோமோபுளோரோ அயோடோமீத்தேன்** (*Dibromofluoroiodomethane*) என்பது CBr2FI என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது ஒரு புளோரின் அணு, இரண்டு புரோமின் அணுக்கள் மற்றும் ஓர் அயோடின் அணு ஆகியவை பிணைக்கப்பட்டுள்ளன. 143.1 பாகை செல்சியசு வெப்பநிலையில் இது கொதிக்கிறது. டைபுரோமோபுளோரோ அயோடோமீத்தேன் என்ற பெயராலும் அறியப்படுகிறது. 

## தயாரிப்பு
இருபுரோமோபுளோரோ அயோடோமீத்தேன் சேர்மத்தை முப்பீனைல்(புளோரோயிருபுரோமோமெத்தில்)இண்டியம் புரோமைடை அயோடின் அல்லது அயோடின் மோனோபுரோமைடுடன் சேர்த்து வினைபுரிய வைப்பதன் மூலம் தயாரிக்கலாம். இதன் துணை விளைபொருட்களில் முப்புரோமோபுளோரோமீத்தேனும்  பிற ஆலசனேற்றப்பட்ட மீத்தேன்களும்  அடங்கும்.

முப்பீனைல்பாசுப்பீனுடன் டெட்ராகிளைமில் உள்ள அயோடின், டெட்ரா ஐதரோ பியூரானில் உள்ள முப்புரோமோபுளோரோமீத்தேன் ஆகியவற்றைச் சேர்த்து வினைபுரியச் செய்வதன் மூலம் இருபுரோமோ-புளோரோமெத்தில்) முப்பீனைல்பாசுப்போனியம் புரோமைடு உருவாகிறது. இருபுரோமோபுளோரோ அயோடோமீத்தேன் உடன் விளைபொருளாக உருவாகும்.

## மேற்கோள்கள்

பகுப்பு:புரோமோ ஆல்க்கேன்கள்
பகுப்பு:குளோரோ ஆல்க்கேன்கள்
பகுப்பு:ஆலோமீத்தேன்கள்
பகுப்பு:புரோமோ அயோடோ ஆல்க்கேன்கள்
கோவில்பட்டி ஐயப்பன் கோயில்

**கோவில்பட்டி ஐயப்பன் கோயில்** (*Kovilpatti Ayyappan Temple*), தமிழ்நாட்டின் தூத்துக்குடி மாவட்டம், கோவில்பட்டி நகரில் அமைந்துள்ள ஒரு பிரபலமான ஐயப்பன் கோயிலாகும். கேரளாவில் உள்ள சபரிமலையைப் போன்றே இங்கும் 18 படிகள் (பதினெட்டாம்படி) அமைக்கப்பட்டுள்ளதால், ஐயப்ப பக்தர்கள் மத்தியில் இக்கோயில் **சின்ன சபரிமலை** என்று சிறப்பாக அழைக்கப்படுகிறது.

## அமைவிடம்
இக்கோயில் திருநெல்வேலி - மதுரை தேசிய நெடுஞ்சாலையில் (NH-44), கோவில்பட்டி புதிய பேருந்து நிலையத்திற்கு அருகில் அமைந்துள்ளது. குறிப்பாக, சில்வர் ஸ்டோன் விடுதிக்கு (Silver Stone Hotel) நேர் எதிரில் இக்கோயில் அமைந்துள்ளது.

## வரலாறு
இக்கோயில் 2011-ஆம் ஆண்டு கட்டப்பட்டது. இது ஒரு தனியார் நிர்வாகத்திற்கு உட்பட்ட கோயிலாகும். சபரிமலைக்குச் செல்ல முடியாத முதியவர்கள் மற்றும் பெண்களும் ஐயப்பனைத் தரிசிக்க வேண்டும் என்ற நோக்கத்திலும், இப்பகுதி பக்தர்கள் இருமுடி கட்டி விரதம் இருப்பதற்கு வசதியாகவும் இக்கோயில் உருவாக்கப்பட்டது.

## கோயில் அமைப்பு
கேரளாவில் உள்ள சபரிமலை ஐயப்பன் கோயிலில் மூலவர் எப்படி அமர்ந்த கோலத்தில் (யோக முத்திரை) காட்சியளிக்கிறாரோ, அதே போன்ற அமைப்பில் இக்கோயிலின் கருவறையில் ஐயப்பன் வீற்றிருக்கிறார்.

மூலவர் சன்னதியைச் சுற்றி கீழ்க்கண்ட பரிவார தெய்வங்களுக்குத் தனித்தனி சன்னதிகள் அமைந்துள்ளன:
* ஸ்ரீ கன்னிமூல கணபதி
* ஸ்ரீ நாகராஜர்
* மாளிகைப்புரத்து அம்மன்

## சிறப்பு
இக்கோயிலின் மிக முக்கியச் சிறப்பு இங்குள்ள **பதினெட்டாம்படி** ஆகும். விரதம் இருக்கும் பக்தர்கள் இருமுடி கட்டிக்கொண்டு மட்டுமே இந்தப் படிகளில் ஏற அனுமதிக்கப்படுகின்றனர்.
இருமுடி இல்லாமல் வரும் **பொதுமக்கள் மற்றும் பக்தர்கள்** சுவாமி தரிசனம் செய்வதற்கு, 18 படிகள் அல்லாத **வேறொரு தனி வழி (General Path)** அமைக்கப்பட்டுள்ளது. இதன் மூலம் அனைத்துத் தரப்பினரும் ஐயப்பனைத் தரிசிக்க அனுமதிக்கப்படுகின்றனர்.

## திருவிழாக்கள்
ஆண்டுதோறும் கார்த்திகை மற்றும் மார்கழி மாதங்களில் மண்டல பூஜையின் போது இங்கு ஏராளமான பக்தர்கள் வருகை தருகின்றனர்.

பகுப்பு:தூத்துக்குடி மாவட்டத்திலுள்ள இந்துக் கோயில்கள்
பகுப்பு:ஐயப்பன் கோயில்கள்
ஆமணக்குநத்தம்

**ஆமணக்குநத்தம்** (*Amanakkunattnam*) என்பது இந்தியாவின் தமிழ்நாடு மாநிலம்,  விருதுநகர் மாவட்டம், அருப்புக்கோட்டை தாலுகாவில் அமைந்துள்ள ஒரு கிராமமாகும். 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆமணக்குநத்தம்   கிராமத்தில் மொத்தம் 610 குடும்பங்கள் இருந்தன. இக்கிராமத்தின் மொத்த மக்கள் தொகை 2166 ஆகும். இதில் 1048 பேர் ஆண்கள் மற்றும் 1118 பேர் பெண்கள் இருந்தனர். 

ஆமணக்குநத்தம் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 201 ஆகும். இது கிராமத்தின் மொத்த மக்கள் தொகையில் 9.28% ஆகும். ஆமணக்குநத்தம் கிராமத்தின் சராசரி பாலின விகிதம் 1067 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி ஆமணக்குநத்தம் குழந்தை பாலின விகிதம் 1116 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது ஆமணக்குநத்தம் கிராமத்தில் எழுத்தறிவு விகிதம் அதிகமாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​ஆமணக்குநத்தம் கிராமத்தின் எழுத்தறிவு விகிதம் 84.22% ஆக இருந்தது. ஆமணக்குநத்தத்தில் ஆண்களின் எழுத்தறிவு விகிதம் 92.24% ஆகவும், பெண்களின் எழுத்தறிவு விகிதம் 76.68% ​​ஆகவும் இருந்தது.

ஆமணக்குநத்தம் கிராமத்தில், மக்கள் தொகையில் பட்டியல் சாதியினர் 15.51 சதவீதமாக உள்ளனர். இங்கு பட்டியல் பழங்குடியினர் எவரும் இல்லை. 

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
அவதார்: ஃபயர் அண்ட் ஆஷ்

**அவதார்: ஃபயர் அண்ட் ஆஷ்** (*Avatar: Fire and Ash*) என்பது 2025 ஆம் ஆண்டு வெளியாகிய ஒரு அமெரிக்க காவிய அறிவியல் புனைகதை திரைப்படமாகும். ஜேம்ஸ் கேமரூன் இயக்கி, தயாரித்துள்ள இத்திரைப்படம், 'அவதார்' வரிசையின் மூன்றாவது பாகமாகும். இது 2022 இல் வெளியான 'அவதார்: தி வே ஆஃப் வாட்டர்' படத்தின் தொடர்ச்சியாக அமைகிறது. டிசம்பர் 19, 2025 அன்று திரையரங்குகளில் முப்பரிமாணத் திரைப்படமாக வெளியாகியது. நியூசிலாந்தில் 2017 ஆம் ஆண்டு இரண்டாம் பாகத்துடன் இணைந்தே இதன் படப்பிடிப்பும் தொடங்கியது. நவீன தொழில்நுட்பம் மற்றும் மேம்படுத்தப்பட்ட கிராபிக்ஸ் காட்சிகள் இதில் பயன்படுத்தப்பட்டுள்ளன.

## நடிகர்கள்
சாம் வோர்திங்டன், ஜோ சல்டானா, சிகர்னி வேவர், இசுடீபன் லாங் உள்ளிட்டோர் முந்தைய பாகங்களின் கதாபாத்திரங்களில் மீண்டும் நடிக்கின்றனர்.

## படக்கரு
பாண்டோரா கிரகத்தில் ஜேக் சல்லி மற்றும் நெய்த்ரியின் சாகசங்கள் தொடர்கின்றன. இம்முறை 'சாம்பல் மக்கள்' (Ash People) எனப்படும் புதிய நவி பழங்குடியினரை அவர்கள் எதிர்கொள்கின்றனர். தீயையும் சாம்பலையும் மையமாகக் கொண்ட வன்முறை மிக்க பழங்குடியினராக இவர்கள் சித்தரிக்கப்படுகின்றனர். இத்திரைப்படம், அவதார் வரிசையில் மொத்தமுள்ள ஐந்து பாகங்களில் முக்கியமான ஒன்றாகக் கருதப்படுகிறது. இது பாண்டோரா உலகின் இருண்ட பக்கத்தை வெளிப்படுத்தும் என எதிர்பார்க்கப்படுகிறது.

பகுப்பு:2025 திரைப்படங்கள்
பகுப்பு:முப்பரிமாணத் திரைப்படங்கள்
டயபிள் பேசின் ஏரி

**பாசின் டு டியபிள்** (*Bassin du Diable, Devil's Lake*) என்பது பிரான்சின் கடல்கடந்த பிரதேசமான ரீயூனியன் தீவின் செயிண்ட்-டெனிஸ் நகரில் உள்ள ஒரு ஏரியாகும். இந்த ஏரி ரிவியர் செயிண்ட்-டெனிசின் துணை ஆறான கிராண்ட் பிராஸ் ஆற்றுப் படுகையிலிருந்து 500 மீ உயரத்தில் அமைந்துள்ளது.

இந்த ஏரி, பத்தொன்பதாம் நூற்றாண்டில் அன்டோயின் லூயிஸ் ரூசின் என்பவரின் *ஆல்பம் ஆஃப் தி ரீயூனியன்* என்ற நூலில் கூறப்பட்ட ஒரு தொன்மக்கதையுடன் தொடர்புடையது.

பகுப்பு:இரீயூனியனின் ஏரிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரியூனியன் தேசியப்பூங்கா
போயிஸ் ரூஜ் குளம்

**எடாங் டி போயிஸ் ரூஜ்** (*Étang de Bois Rouge*) என்பது பிரான்சின் கடல்கடந்த பிரதேசமாக இந்தியப் பெருங்கடலில் உள்ள ரீயூனியன் தீவின் செயிண்ட் ஆண்ட்ரே நகரில் உள்ள ஒரு ஏரியாகும். இந்த ஏரி கடல் மட்டத்திலிருந்து 1 மீட்டர் உயரத்தில் அமைந்துள்ளது. மேலும் இதன் பரப்பளவு 0.05 கிமீ² ஆகும்.

பகுப்பு:இரீயூனியனின் ஏரிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ரிவியர் டி எல்'எஸ்ட் ஆறு

**ரிவியர் டி எல்'எஸ்ட்** (*Rivière de l'Est*) என்பது பிரான்சின் கடல்கடந்த பிரதேசமாக இந்தியப் பெருங்கடலில் உள்ள ரீயூனியன் தீவில் உள்ள ஒரு ஆறாகும். இது தீவின் தென்கிழக்குப் பகுதியிலிருந்து வடகிழக்கு நோக்கிப் பாய்ந்து, செயிண்ட்-ஆன் மற்றும் செயிண்ட்-ரோஸ் நகரங்களுக்கு இடையேயான கடலில் கலக்கிறது. இது 21.2 கிலோமீட்டர் (13.2 மைல்) நீளமுடையது.

ரிவியேர் டி எல்'எஸ்ட் ஆறு, கடல் மட்டத்திலிருந்து 720 மீட்டர் (2,350 அடி) உயரத்தில் உள்ள பிட்டன் டி லா ஃபோர்னைஸ் என்ற கேடய எரிமலையின் சரிவுகளில் இருந்து பாய்கிறது.

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ரிவியர் டெஸ் கேலெட்ஸ் ஆறு

**ரிவியர் டெஸ் கேலெட்ஸ்** (*Rivière des Galets*) என்பது பிரான்சின் கடல்கடந்த பிரதேசமாக இந்தியப் பெருங்கடலில் உள்ள ரீயூனியன் தீவில் உள்ள ஒரு ஆறாகும். இது லெ கிரோஸ் மோர்ன் மலையின் மேற்குச் சரிவுகளில் உருவாகி, வடமேற்கு திசையில் பாய்ந்து, 36.2 கிலோமீட்டர்களுக்குப் பிறகு லீ போர்ட் என்னுமிடத்தில் கடலில் கலக்கிறது. 

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
முப்புரோமோகுளோரோமீத்தேன்

**முப்புரோமோகுளோரோமீத்தேன்** (*Tribromochloromethane*) என்பது CBr3Cl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டெட்ரா ஆலோமீத்தேன் சேர்மமான இச்சேர்மத்தில் ஒரு மைய கார்பன் அணுவானது ஒரு குளோரின் அணு, மூன்று புரோமின் அணுக்கள் ஆகியவற்றுடன் பிணைக்கப்பட்டுள்ளது. 156.1 பாகை செல்சியசு வெப்பநிலையில் இது கொதிக்கிறது. டிரைபுரோமோகுளோரோமீத்தேன் என்ற பெயராலும் அறியப்படுகிறது.

## தயாரிப்பு
கார்பன் டெட்ராகுளோரைடு மற்றும் அலுமினியம் முப்புரோமைடு ஆகியவற்றின் பின்னோக்கிய வினை மூலம்  அல்லது பெரிக் புரோமைடு முன்னிலையில் குளோரோவளையயெக்சேன் மற்றும் கார்பன் டெட்ராபுரோமைடு ஆகியவற்றின் வினை மூலம் முப்புரோமோகுளோரோமீத்தேன் தயாரிக்கப்படுகிறது.

:CCl4 + AlBr3 ⟶ CBr3Cl + AlCl3 
:CBr4 + C6H11Cl ⟶ CBr3Cl + C6H11Br

இருபுரோமோபார்மால்டிகைடு ஆக்சைம் நீர்த்த பாதரச டைகுளோரைடு கரைசலுடன் வினைபுரிந்து, பின்னர் புரோமின் மற்றும் சோடியம் அசிட்டேட்டுடன் வினைபுரிந்து இருபுரோமோகுளோரோநைட்ரோசோமீத்தேனைக் கொடுக்கிறது. பின்னர் இது புரோமினுடன் மீள் சுழற்சி செய்யப்பட்டு முப்புரோமோகுளோரோமீத்தேன் உருவாகிறது.

## வேதிப் பண்புகள்
முப்புரோமோகுளோரோமீத்தேன் செறிவூட்டப்பட்ட கந்தக அமிலத்துடன் வினைபுரிந்து கார்பனைல் புரோமைடு குளோரைடை உருவாக்குகிறது. 

::CBr3Cl + H2SO4 -> COBrCl + 2HBr + SO3

## மேற்கோள்கள்

பகுப்பு:புரோமோ ஆல்க்கேன்கள்
பகுப்பு:ஆலோமீத்தேன்கள்
பகுப்பு:குளோரோ ஆல்க்கேன்கள்
பகுப்பு:புரோமோகுளோரோ ஆல்க்கேன்கள்
பௌஜி அறக்கட்டளை

**பௌஜி அறக்கட்டளை**(*Fauji Foundation*) (), பாக்கித்தான் நாட்டின் முன்னாள் இராணுவ வீரர்கள் மற்றும் அவர்களின் குடும்ப நலன்களுக்காக செயல்படுகிறது. இதன் தலைமையகம் ராவல்பிண்டியில் செயல்படுகிறது.ஓய்வு பெற்ற இராணுவ அதிகாரிகளால் நிர்வகிக்கப்படும் பௌஜி அறக்கட்டளையின் துணை நிறுவனங்களாக அஸ்காரி வங்கி, பௌஜி உர நிறுவனம், பௌஜி உணவுகள், பௌஜி சிமெண்ட், எரிவாயு விநியோக நிறுவனம், எரிசக்தி உற்பத்தி நிறுவனம், தனியார பாதுகாப்புச் சேவை நிறுவனம்  மற்றும் மாரி பெட்ரோலிய நிறுவனங்கள் செயல்படுகிறது.
## நிர்வாகம்
பௌஜி அறக்கட்டளை முன்னாள் பாகிஸ்தான் இராணுவ அதிகாரிகளால் நிர்வகிக்கப்படுகிறது, இதன் ஊழியர்களில் சுமார் 85-90 சதவீதம் ஓய்வுபெற்ற இராணுவ வீரர்கள் ஆவார்.

## துணை நிறுவனங்கள்
### பங்குச் சந்தையில் பட்டியலிடப்பட்ட நிறுவனங்கள்
* பௌஜி உர நிறுவனம்
** அஸ்காரி வங்கி
*** அறக்கட்டளை பத்திரங்கள்
***அஸ்காரி பங்குச் சந்தை
** பௌஜி காற்றாலை மின்சக்தி உற்பத்தி நிறுவனம்
**பௌஜி உர நிறுவனம்
** பௌஜி உணவுகள்
***பௌஜி தானியங்கள்
*** பௌஜி உரம் பின் காசிம்
* பௌஜி சிமெண்ட்
* மாரி பெட்ரோலியம்

### பட்டியலிடப்படாதவைகள்
* பௌஜி இறைச்சி 
* பௌஜி திரவ பெட்ரோலிய வாயு விநியோக நிறுவனம் 
* வெளிநாட்டு வேலைவாய்ப்புச் சேவைகள்
* பௌஜி கபீர்வாலா மின் உற்பத்தி நிறுவனம் 
* ஃபௌஜி அறக்கட்டளை சோதனை மற்றும் விதை பெருக்கப் பண்ணை
* பௌஜி அக்பர் துறைமுக முனையம் 
* பௌஜி பாறை எண்ணெய் முனையம்
* பௌஜி எரிசக்தி நிறுவனம், தகார்க்கி 
* பௌஜி சூரிய சக்தி நிறுவனம்
* பௌஜி கல்வி நிறுவனம் 
* பௌஜி அறக்கட்டளை பல்கலைக்கழகம், இஸ்லாமாபாத் 
** பௌஜி மருத்துவப் பல்கலைக்கழகம்
*பௌஜி அறக்கட்டளை கல்லூரி, இராவல்பிண்டி

## மேற்கோள்கள்

## வெளி இணைப்புகள்
*

பகுப்பு:பாக்கித்தான் படைத்துறை
பகுப்பு:பாக்கித்தானிய அமைப்புகள்
பகுப்பு:பாக்கித்தானிய பொருளாதாரம்
கிராண்ட் எடாங் ஏரி

**கிராண்ட் எட்டாங்க்** (*Grand Étang*, ஆங்கிலத்தில் *large pond* ) என்பது பிரான்சின் கடல்கடந்த பிரதேசமாக மேற்கு இந்தியப் பெருங்கடலில் உள்ள ரீயூனியன் தீவில் உள்ள மிகப்பெரிய ஒரு ஏரியாகும். இது தீவின் கிழக்குப் பகுதியில் உள்ள லா பிளெய்ன்-டெஸ்-பால்மிஸ்டெசுக்கு அருகிலுள்ள செயிண்ட்-பெனாய்ட் கம்யூனில் அமைந்துள்ளது. இதன் நீர்வரத்து *பிராஸ் டி'அனெட்* சிற்றோடையின்  *கேஸ்கேட் பைபெரோனில்* அருவியில் இருந்து வரும் நீராகும். இது பின்னர் எரிமலை ஓட்டத்தால் உருவான ஒரு இயற்கைத் தடுப்பால் தடுக்கபட்டு ஏரியாக உள்ளது. இதிலிருந்து நீர் வெளியேற்றம் இல்லை.
இடது|thumb|கிராண்ட் எடாங் ஏரி - பின்னணியில் ''கேஸ்கேட் பைபரோனின்'' அருவி
இடது|thumb|இயற்கை எரிமலைக்குழம்பு அணையிலிருந்து பார்க்கும் போது ''கிராண்ட் எடாங்'' .

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரீயூனியனின் ஏரிகள்
பகுப்பு:இரியூனியன் தேசியப்பூங்கா
காசியா சட்டமன்றத் தொகுதி

**காசியா சட்டமன்றத் தொகுதி** (*Kasia Assembly constituency*) என்பது இந்தியாவின் உத்தரப் பிரதேச மாநிலத்தின் 425 சட்டமன்றத் தொகுதிகளுள் ஒன்றாகும். இது குஷிநகர் மாவட்டத்தில் செயல்பாட்டிலிருந்து ஒரு தொகுதியாகவும், பத்ரவுனா மக்களவைத் தொகுதியின் சட்டமன்றத் தொகுதிகளில் ஒன்றாகவும் இருந்தது. காசியா சட்டமன்றத் தொகுதி 1974இல் நடைமுறைக்கு வந்தது; 2008ஆம் ஆண்டில் "நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை, 2008" இன் விளைவாக நீக்கப்பட்டது.

## சட்டமன்ற உறுப்பினர்கள்

## மேலும் காண்க
* குசிநகர்
* குசிநகர் மக்களவைத் தொகுதி
* உத்தரப் பிரதேசம்

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
செந்தோசா சட்டமன்றத் தொகுதி

**செந்தோசா சட்டமன்றத் தொகுதி** (**N48**) (மலாய்: *Bahagian Pilihan Raya Sentosa*; ஆங்கிலம்: *Sentosa State Constituency*; சீனம்: 圣淘沙州议席) என்பது மலேசியா, சிலாங்கூர், சா ஆலாம் மாநகராட்சியில் உள்ள ஒரு சட்டமன்றத் தொகுதி ஆகும். இந்தத் தொகுதி கோத்தா ராஜா மக்களவைத் தொகுதியில் (**P111**) அமைந்துள்ளது. 

செந்தோசா சட்டமன்றத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2018-ஆம் ஆண்டில் இருந்து செந்தோசா சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது குணராஜா ஜார்ஜ் *(Gunarajah George)* என்பவர் இந்தச் சட்டமன்றத் தொகுதியின் உறுப்பினராக உள்ளார். 

சிலாங்கூர் மாநிலத்தில் உள்ள ஒரே இந்தியப் பன்முக மாநிலத் தொகுதி செந்தோசா தொகுதி ஆகும். செந்தோசா தொகுதியின் தற்போதைய வாக்காளர் எண்ணிக்கை: 43% இந்தியர்கள்; 38% சீனர்கள்; 17% மலாய்க்காரர்கள்; 1% பிற இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, செந்தோசா தொகுதி 13 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* அசுமின் அலி
* சையது சாதிக்
* சிலாங்கூர் மாநில சட்டமன்றம்
* சிலாங்கூர் மாநிலத் தேர்தல் 2023
* கோத்தா ராஜா மக்களவைத் தொகுதி

## வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்
ரிவியர் டு மாட் ஆறு

**ரிவியர் டு மாட்** (*Rivière du Mât*) என்பது பிரான்சின் கடல்கடந்த பிராந்தியமாக இந்தியப் பெருங்கடலில் உள்ள ரீயூனியன் தீவில் உள்ள ஒரு ஆறாகும். இது 34.8 கிலோமீட்டர் (21.6 மைல்) நீளமுடையது.  இது லெ க்ரோஸ் மோர்ன் மற்றும் பிட்டன் டெஸ் நெய்ஜஸ் மலைகளின் சரிவுகளில் தோன்றி வடகிழக்கு திசையில் பாய்ந்து, செயிண்ட்-ஆண்ட்ரே நகருக்கு அருகில் கடலில் கலக்கிறது.

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ரிவியர் டெஸ் புளூயிஸ் ஆறு

**ரிவியர் டெஸ் ப்ளூயிஸ்** (*Rivière des Pluies*,  பிரெஞ்சு மொழியில் "மழைகளின் ஆறு" என்று பொருள்) என்பது பிரான்சின் கடல்கடந்த பிரதேசமாக இந்தியப் பெருங்கடலில் உள்ள ரீயூனியன் தீவில் உள்ள ஒரு ஆறாகும். இது செயிண்ட்-டெனீ மற்றும் செயிண்ட்-மேரி கம்யூன்களுக்கு இடையில், தீவின் வடக்குக் கரையில் கடலில் கலக்கிறது. இதன் நீளம் 18.5 கிலோமீட்டர் (11.5 மைல்) ஆகும். 

இந்த ஆற்றின் பெயர் செயிண்ட்-மேரி மாவட்டத்தின் ஒரு பகுதிக்கு வைக்கப்படுள்ளது.

## ஆற்றின் குறுக்கே உள்ள பாலங்கள்
ரிவியேர் டெஸ் ப்ளூயிஸ் ஆற்றின், நீரோட்டத்தின் மேல்பகுதியிலிருந்து கீழ்ப்பகுதி வரை ஐந்து பாலங்கள் கடக்கின்றன.

* நீர் பகிர்மானத்திற்கு பயன்படுத்தப்படும் ஒரு கால்வாயைக் கொண்டுள்ள தொட்டிப் பாலம்.
* டெஸ்பாசின் பாலம், பிரதான சாலை 45 ஆற்றைக் கடந்து செல்ல அமைக்கபட்ட சாலைப் பாலம்.
* பொன் நெஃப், 102 ஆம் நெடுஞ்சாலை கடக்க அமைக்கபட்ட ஒரு சாலைப் பாலம்.
* தேசிய நெடுஞ்சாலை 6 ஆற்றைக் கடக்க அமைக்ககப்பட்ட ஒரு சாலைப் பாலம், இதுவே மிக அண்மையில் அமைக்கபட்டது.
* நெடுஞ்சாலை 2 இல் இள்ள ஒரு சாலைப் பாலம்.

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ராவின் டு சாட்ரன் ஆறு

**ரவைன் டு சௌட்ரான்** என்பது பிரான்சின் கடல்கடந்த பிராந்தியமான ரீயூனியனில் உள்ள ஒரு ஆறாகும். இது 14.8 கிலோமீட்டர் (9.2 மைல்) நீளமுடையது.  இது செயிண்ட்-டெனிஸுக்கு அருகில் இந்தியப் பெருங்கடலில் கலக்கிறது.

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas